ZAPISNIK
8. sjednice Općinskog vijeća Općine Bilice
od 06. lipnja 2022. 


I. OTVARANJE SJEDNICE

Sjednica je održana 06. lipnja 2022. godine u prostorijama Općine Bilice, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne te otvara 8. sjednicu Općinskog vijeća Općine Bilice. Prozivkom je utvrdio da je nazočno 7 vijećnika: Neven Mikulandra, Siniša Dragutin, Ivica Ćaleta, Ive Ćaleta – Car, Niko Mikulandra, Stipe Silov i Anita Jakšić, te se utvrđuje da  postoji  kvorum za pravovaljano odlučivanje. Vijećnik Mario Mikulandra stigao je u 09 sati i 03 minute dok je potpredsjednik općinskog vijeća, gospodin Vlatko Petrović stigao u 09 sati i 54 minute. 
U 9 sati i 2 minute predsjednik općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.
Vijećnik gospodin Ive Ćaleta – Car izvještava da su skupljeni potpisi za postavljanje uspornika u Podlukovniku i u Grubišićima. Načelnik općine Bilice gospodin Josip Ćaleta Car pojašnjava kako su Ceste Šibenik već dobile nalog za postavljanje ležećih policajaca u Grubišića i u Podlukovniku te da će to biti riješeno kad se završi asfaltiranje ulica i da nema potrebe da se potpisi predaju već samo da se obavijeste mještani da je to već naručeno. Načelnik Općine Bilice također pojašnjava kako će se imenovati povjerenstvo za zone smirenog prometa te da se treba napraviti elaborat za koji MUP daje suglasnost, a tek nakon toga se zahtjev šalje prema Županijskoj upravi za ceste o postavljanju usporivača, traka, pješačkih prijelaza, mjerača brzine i semafora. 
Vijećnik gospodin Ive Ćaleta – Car pita za teren od Marka Grubišića koji je smješten nasuprot skretanja za groblje. Načelnik općine Bilice, gospodin Josip Ćaleta Car pojašnjava da je u izradi DPU za to cjelokupno područje koje obuhvaća dio iza Revije do bivše kasarne u Piližotića kojim bi se izradio detaljan plan uređenja za gospodarsku i stambenu namjenu. 
Vijećnica gospođa Anita Jakšić pita za postavljanje usporivača prometa na dionici ceste od zaseoka Cari do Vrulja. Pojašnjava da su mještani zvali Županijske ceste, te da su ceste tražile da općina pošalje elaborat. Predsjednik općinskog vijeća, gospodin Neven Mikulandra pojašnjava da je na tom području ograničenje 60 km/h te da postoji prometni znak i da na toj dionici ceste se ne mogu stavljati „ležeći policajci“, već samo trake. Načelnik općine Bilice, gospodin Josip Ćaleta Car kaže da će se imenovati povjerenstvo koje će donositi odluke za koje će se područje izrađivati elaborati, odnosno koje područje spada u zone smirenog prometa te će se na temelju toga uputiti zahtjev Županijskoj upravi za ceste i kaže da nije potrebno prikupljati potpise. 
Vijećnicu gospođu Anitu Jakšić također zanima gdje će se ovo ljeto kupati mještani i svi drugi koji su se navikli kupati u Šparadića kao i to da li ima kakvih pomaka sa dućanom?
Načelnik općine Bilice, gospodin Josip Ćaleta – Car odgovara da će se kupati na plaži za koju su naručeni suncobrani te će montaža istih započeti do 15. lipnja 2022. godine. Kupljeno je 20 komada od kojih jedan dio ide na plažu u Šparadića, Mikulandrića te u Vrulje. U funkciji će za ovu sezonu biti sređene 3 plaže, a mjesto na kojem su se do sada kupaći imali običaj kupati nije nikad ni bilo predviđeno za plažu već je to prostor Lučke uprave.  
Što se tiče dućana načelnik Općine Bilice, gospodin Josip Ćaleta Car kaže da je dobio poziv državnog tajnika koji je rekao da su napravili Prijedlog izmjene zakona i očekuje se prvo čitanje u Saboru već do ljetne pauze. Pojašnjava da će način legalizacije nasipa vrijediti za sve objekte koji su tamo koji će se također moći legalizirati. Nadalje nastavlja, da je jako bitna legalizacija nasipa i ceste koja prolazi kroz Jažinu te se time daje mogućnost rješavanja problema vlasnika kuća kojima granice pomorskog dobra prelaze preko krovova kuća ili dvorišta. Granice pomorskog dobra su donesene odlukom Vlade te ih je jako teško mijenjati, ali odlukom o izmjenama ide se u smjeru da granice pomorskog dobra idu vanjskim rubom ceste te će se time riješiti problemi ljudi koji tu žive.
Vijećnicu gospođu Anitu Jakšić također zanima što će biti umjesto balotane u Mikulandrića, koja je namjena tog prostora i što će biti s igralištem?
Predsjednik općinskog vijeća gospodin Neven Mikulandra pojašnjava da su kupljene nove plastificirane mreže za igralište preko kojih će također doći i dupla mreža dok je mjesto gdje je prije bila balotana predviđeno za parking, dva javna wc-a i dva tuša. U planu je ocrtavanje parkirnih mjesta i naplata parkinga kako bi se spriječilo parkiranje na javnim površinama. Također postoji problem s brodovima i prikolicama za brodove (trajlerima) koje na javim površinama stoje po cijelu godinu. Stoga predsjednik Općinskog vijeća, gospodin Neven Mikulandra predlaže da se ne dozvoljava da trajleri budu duže od dva dana na javnoj površini, u suprotnom da se odvoze na za to prikladno mjesto jer postoji opasnost za druge mještane i za djecu. Načelnik općine Bilice, gospodin Josip Ćaleta Car izvještava da je Branko Lugović, komunalni radnik Općine Bilice, polagao tečaj za prometnog redara u Zgrebu te ima ovlasti za postupanje prilikom nepropisnog parkiranja. 
Ivica Ćaleta smatra kako je prioritet u Vruljama napraviti cestu od Piska do Brdina koja je i dalje neasfaltirana kao i prije 40 godina te tom cestom prolazi autobus koji prevozi djecu iz škole. Predsjednik općinskog vijeća, gospodin Neven Mikulandra pojašnjava kako se tu ne radi samo o asfaltiranju već je potrebno napraviti separacijsku jamu i odvode što je projekt od 1.500.000,00 kn kojeg uz kojeg je potrebno napraviti elaborat i provesti javni natječaj te je sve skupa potrebno planirati u Proračunu Općine Bilice.
Vijećnica gospođa Anita Jakšić kaže kako je bila misa u Kapelici te da ništa nije očišćeno ni pokošeno te pita da li općina ima kakvih saznanja o tom?
Načelnik općine Bilice, gospodin Josip Ćaleta Car pojašnjava kako su kontakti sa župnikom u potpunosti prekinuti iz samo župniku znanih razloga te da su izvođači radova kapelice na Pomišljaju ostali uskraćeni za struju i vodu od strane župnika. Do ove godine bi uvijek netko javio da će se održati misa u Kapelici i poslali bi se komunalni radnici koji bi pokosili i uredili dio oko Kapelice, međutim ove godine se nitko nije javio, a iz kojeg razloga ne zna se. 
Vijećnik gospodin Mario Mikulandra pita kakve koristi ima Općina Bilice od toga što se plaća Jakov Bakula kad ne radi ništa više za Općinu Bilice od onoga što je i do sad radio te da ga se uopće ne može dobiti na telefon, a zahtjevi za građevinske dozvole i dalje stoje i čekaju.  Načelnik Općine Bilice, gospodin Josip Ćaleta Car kaže kako je dogovoren sastanak za sljedeći tjedan i da mu je zadatak do tog sastanka pripremiti popis svih zahtjeva za građevinske dozvole za područje Bilica pa da treba sačekati još malo. 
Vijećnik gospodin Niko Mikulandra kaže kako još nema tuševa na plažama niti su postavljene kabine u Stublju i u Vruljama. 
Načelnik Općine Bilice kaže kako je u pravu, da će to biti riješeno čim prije, također Ivica Ćaleta iznosi problem tuševa u Vruljama i kaže kako je na plaži u Vruljama ispod tuša stalno parkiran auto te predlaže da se nešto učini po pitanju toga. 

Kako se za riječ nitko više nije javio predsjednik Općinskog vijeća Općine Bilice gospodin Neven Mikulandra predlaže da se krene na Dnevni red.
Predsjednik Općinskog vijeća, gospodin Nevene Mikulandra predlaže da se Dnevni red 8. sjednice Općinskog vijeća Općine Bilice nadopuni 10. i 11. točkom dnevnog reda:
10. [bookmark: _Hlk99704123][bookmark: _Hlk105652147]Prijedlog Rješenja o imenovanju povjerenstva za određivanje zona smirenog prometa na području Općine Bilice. 
11. Prijedlog Zaključka o odobrenju novčane pomoći Vinku Slavici.
Predsjednik Općinskog vijeća Općine Bilice, gospodin Neven Mikulandra daje navedeni prijedlog na glasovanje i utvrđuje 8 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Dnevni red 8. sjednice Općinskog vijeća Općine Bilice nadopunjen 10. i 11. točkom dnevnog reda prihvaćen jednoglasno, sa 8 glasova ZA. 
Predsjednik Općinskog vijeća Općine Bilice, Neven Mikulandra daje na glasovanje nadopunjen Dnevni red 8. sjednice Općinskog vijeća te utvrđuje: 7 glasova ZA, 0 PROTIV i 1 UZDRŽAN. 
Nakon obavljenog glasovanja utvrđuje da je nadopunjen Dnevni red 8. sjednice Općinskog vijeća Općine Bilice prihvaćen sa 7 glasova ZA.

Slijedom navedenog Dnevni red 8. sjednice će glasiti:

DNEVNI RED 8. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D

1. Verifikacija Zapisnika sa 7. sjednice Općinskog vijeća održane 30.03.2022. godine.
2. Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2021. godinu.
3. [bookmark: _Hlk105657760]Prijedlog Odluke o raspodjeli rezultata za 2021. godinu.
4. [bookmark: _Hlk105658199]Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2021. godinu.
5. [bookmark: _Hlk105658538]Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2021. godinu.
6. [bookmark: _Hlk105659685]Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice.
7. [bookmark: _Hlk105661883]Prijedlog Odluke o davanju na korištenje javne površine obrtu za ugostiteljstvo „BRALIĆ“.
8. [bookmark: _Hlk105670630]Prijedlog Zaključka o odobrenju novčane pomoći „Jedriličarskom klubu Bilice – Vrulje“.
9. [bookmark: _Hlk105673277][bookmark: _Hlk104447135]Prijedlog Zaključka o davanju suglasnosti općinskom načelniku za potpisivanje Sporazuma o reguliranju odnosa između Jakova Jakšića i Općine Bilice.
10. [bookmark: _Hlk105675553]Prijedlog Rješenja o imenovanju povjerenstva za određivanje zona smirenog prometa na području Općine Bilice. 
11. Prijedlog Zaključka o odobrenju novčane pomoći Vinku Slavici.

Vijećnica gospođa Anita Jakšić želi napustiti sjednicu uz objašnjenje kako potpredsjednik Općinskog vijeća, gospodin Vlatko Petrović nije prisutan te da ona ne čini većinu i istu želi napustiti uz prigovor kako Dnevni red ne sadrži niti jednu razvojnu točku za Općinu Bilice već da su to sve zakonske obveze koje se moraju provesti. 
Predsjednik općinskog vijeća, gospodin Neven Mikulandra joj predlaže, kad je već došla, da ostane na sjednici i podrži točke koje želi podržati te da glasa protiv onih s kojima se ne slaže. Vijećnica nadalje nastavlja kako u vijeću im politike, da u navedenom Dnevnom redu nema projekata za budućnost te da oni koji imaju odgovornost i pripremaju sjednice moraju osigurati i kvorum. Pročelnik Jedinstvenog upravnog odjela, gospodin Krešimir Ćaleta – Car pojašnjava kako kvorum postoji te da je za održavanje sjednice potrebno 5 vijećnika. Obzirom da je u međuvremenu pristigao i potpredsjednik općinskog vijeća gospodin Vlatko Petrović sjednica je nastavljena te je vijećnica, gospođa Anita Jakšić ipak odlučila prisustvovati sjednici do kraja. 


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 7. sjednice Općinskog vijeća održane 30.03.2022. godine.

	Kako nitko nije imao primjedbe na Zapisnik sa 7. sjednice Općinskog vijeća Općine Bilice održane 30.03.2022. godine, predsjednik Općinskog vijeća Općine Bilice gospodin Neven Mikulandra daje na verifikaciju Zapisnik 7. sjednice Općinskog vijeća održane 30.03.2022. godine te utvrđuje da je zapisnik verificiran jednoglasno. 


[bookmark: _Hlk105657746]Točka 2. 
[bookmark: _Hlk105657569]Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2021. godinu

	Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se u privitku Zaključka nalazi godišnji izvještaj, izvještajna razdoblja i obrazloženje o ostvarenju prihoda. Napominje da su prihodi u prošloj proračunskoj godini izvršeni u iznosu od 7.769.271,70 kn, rashodi iznose 7.308.244,54 kn dok je višak prihoda ostvaren u iznosu od 461.000,00 kn koji se koristi za pokriće prenesenog duga iz 2020. godine. Također podsjeća da se Općina Bilice zadužila u prethodnoj godini kod Erste banke za kredit za izgradnju općine u iznosu od 4.000.000,00 kn na rok od 7 godina. 
	Predsjednik općinskog vijeća Općine Bilice, gospodin Neven Mikulandra otvara raspravu.
	Vijećnika gospodina Ivu Ćaletu - Cara zanima na što odlazi većina manjka iz prethodne godine? Pročelnik Jedinstvenog upravnog odjela Krešimir Ćaleta – Car pojašnjava da većina manjka odlazi Cestama Šibenik. 
Kako se za raspravu nitko više nije javio predsjednik općinskog vijeća Općine Bilice daje Prijedlog Zaključka o prihvaćanju Godišnjeg izvještaja o izvršenju proračuna Općine Bilice za 2021. godinu na glasovanje i utvrđuje: 8 glasova ZA, 0 PROTIV i 1 UZDRŽAN.
Predsjednik Općinskog vijeća Općine Bilice, gospodin Neven Mikulandra utvrđuje da je Zaključak o prihvaćanju Godišnjeg izvještaja o izvršenju proračuna Općine Bilice za 2021. godinu prihvaćen sa 8 glasova ZA.
	Zaključak o prihvaćanju Godišnjeg izvještaja o izvršenju proračuna Općine Bilice za 2021. godinu prilaže se ovom zapisniku i čini njegov sastavni dio.


Točka 3. 
[bookmark: _Hlk105658080]Prijedlog Odluke o raspodjeli rezultata za 2021. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je Odlukom o raspodjeli rezultata definirano da se manjak od 881.000,00 kn pokriva iz tekućih prihoda ove proračunske godine. 
Predsjednik općinskog vijeća Općine Bilice, gospodin Neven Mikulandra otvara raspravu.
Kako se za raspravu nitko nije javio predsjednik općinskog vijeća Općine Bilice daje Prijedlog Odluke o raspodjeli rezultata za 2021. godinu na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Odluka o raspodjeli rezultata za 2021. godinu prihvaćena sa 9 glasova ZA.
	Odluka o raspodjeli rezultata za 2021. godinu prilaže se ovom zapisniku i čini njegov sastavni dio.

Točka 4.
[bookmark: _Hlk105658429]Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2021. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da su u Izvješću taksativno navedeni iznosi i sredstva koja su utrošena za realizaciju Programa gradnje objekata i uređaja komunalne infrastrukture u ukupnom iznosu od 492.498,06 kn. 
Predsjednik općinskog vijeća Općine Bilice, gospodin Neven Mikulandra otvara raspravu.
Kako se za raspravu nitko nije javio predsjednik općinskog vijeća Općine Bilice daje Prijedlog Zaključka o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2021. godinu na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Zaključak o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2021. godinu prihvaćen sa 9 glasova ZA.
Zaključak o prihvaćanju Izvješća o izvršenju Programa gradnje objekata i uređaja komunalne infrastrukture na području Općine Bilice za 2021. godinu prilaže se ovom zapisniku i čini njegov sastavni dio.

Točka 5.
[bookmark: _Hlk105659149]Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2021. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da su u Izvješću taksativno navedeni iznosi i sredstva koja su utrošena za realizaciju Programa održavanja komunalne infrastrukture u ukupnom iznosu od  2.853.414,13 kn. 
[bookmark: _Hlk105660344]Predsjednik općinskog vijeća Općine Bilice, gospodin Neven Mikulandra otvara raspravu.
Kako se za raspravu nitko nije javio predsjednik općinskog vijeća Općine Bilice daje Prijedlog Zaključka o prihvaćanju Izvješća o izvršenju Programa održavanja komunalne infrastrukture na području Općine Bilice za 2021. godinu na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Zaključak o prihvaćanju Izvješća o izvršenju Programa održavanja komunalne infrastrukture na području Općine Bilice za 2021. godinu prihvaćen sa 9 glasova ZA.
Zaključak o prihvaćanju Izvješća o izvršenju Programa održavanja komunalne infrastrukture na području Općine Bilice za 2021. godinu prilaže se ovom zapisniku i čini njegov sastavni dio.


Točka 6.
[bookmark: _Hlk105661781]Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice

[bookmark: _Hlk105662107]	Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je Odluka o koeficijentima donesena još 2003. godine te je od tad ovo prva izmjena o povećavanju koeficijenata. Jedino povećanje koje je bilo je povećanje osnovice koje se donosi na državnoj razini dok su koeficijenti od 2003. godine nepromijenjeni.  Povećanje bi iznosilo 10%.
Predsjednik općinskog vijeća Općine Bilice, gospodin Neven Mikulandra otvara raspravu.
Vijećnika gospodina Marija Mikulandru zanima što je to klasifikacijski rang, a što su koeficijenti?
 Pročelnik Jedinstvenog upravnog odjela Krešimir Ćaleta – Car pojašnjava da klasifikacijski rang propisuje Uredba o klasifikaciji radnih mjesta u lokalnoj i područnoj (regionalnoj) samoupravi te se radna mjesta klasificiraju u kategorije, potkategorije i razine potkategorija dok koeficijent predstavlja složenost poslova radnog mjesta i koristi se za izračun plaće tako što se množi sa osnovicom. 
Vijećnika gospodina Stipu Silova zanima da li su ovom Odlukom obuhvaćeni i djelatnici komunalne tvrtke Bilice d.o.o. Načelnik Općine Bilice, gospodin Josip Ćaleta Car pojašnjava da će se njima također podizati plaća ali Odlukom načelnika. 
[bookmark: _Hlk105670374]Kako se za raspravu nitko više nije javio predsjednik općinskog vijeća Općine Bilice daje Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Odluka o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice prihvaćena sa 9 glasova ZA.
Odluka o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice prilaže se ovom zapisniku i čini njegov sastavni dio.


Točka 7.
[bookmark: _Hlk105670460]Prijedlog Odluke o davanju na korištenje javne površine obrtu za ugostiteljstvo „BRALIĆ“

[bookmark: _Hlk105670665]Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se navedena javna površina nalazi na adresi Stubalj 282 i iznosi 110 m2 te se traži za postavljanje štekata. Naknada za korištenje javne površine iznosi 1.100,00 kn mjesečno. 
[bookmark: _Hlk105671707]Predsjednik općinskog vijeća Općine Bilice, gospodin Neven Mikulandra otvara raspravu.
[bookmark: _Hlk105671839]Kako se za raspravu nitko nije javio predsjednik općinskog vijeća Općine Bilice daje Prijedlog Odluke o davanju na korištenje javne površine obrtu za ugostiteljstvo „BRALIĆ“ na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Odluka o davanju na korištenje javne površine obrtu za ugostiteljstvo „BRALIĆ“ prihvaćena sa 9 glasova ZA.
Odluka o davanju na korištenje javne površine obrtu za ugostiteljstvo „BRALIĆ“ prilaže se ovom zapisniku i čini njegov sastavni dio.

Točka 8.
[bookmark: _Hlk105671876]Prijedlog Zaključka o odobrenju novčane pomoći „Jedriličarskom klubu Bilice – Vrulje“

	Predsjednik Općinskog vijeća Općine Bilice, gospodin Neven Mikulandra pojašnjava da je osnovan Jedriličarski klub u Vruljama kojem su potrebna sredstva za daljnji rad te predlaže 7.000,00 kuna i poziva vijećnike da iznesu svoje prijedloge.
	Predsjednik općinskog vijeća Općine Bilice, gospodin Neven Mikulandra otvara raspravu.
	Načelnik Općine Bilice, gospodin Josip Ćaleta Car predlaže 5.000,00 kn.
	Vijećnik gospodin Mario Mikulandra se slaže se načelnikom Općine Bilice i podržava prijedlog od 5.000,00 kn. 
Vijećnici Stipe Silov i Ivica Ćaleta podržavaju prijedlog predsjednika općinskog vijeća Općine Bilice od 7.000,00 kn.
Kako se za raspravu nitko više nije javio predsjednik općinskog vijeća Općine Bilice daje Prijedlog Zaključka o odobrenju novčane pomoći „Jedriličarskom klubu Bilice – Vrulje“ u iznosu od 7.000,00 kn na glasovanje i utvrđuje: 8 glasova ZA, 0 PROTIV i 1 UZDRŽAN.
[bookmark: _Hlk106000524]Predsjednik Općinskog vijeća Općine Bilice, gospodin Neven Mikulandra utvrđuje da je Zaključak o odobrenju novčane pomoći „Jedriličarskom klubu Bilice – Vrulje“ prihvaćen sa 8 glasova ZA.
Zaključak o odobrenju novčane pomoći „Jedriličarskom klubu Bilice – Vrulje“ prilaže se ovom zapisniku i čini njegov sastavni dio.

Točka 9.
[bookmark: _Hlk105675436]Prijedlog Zaključka o davanju suglasnosti općinskom načelniku za potpisivanje Sporazuma o reguliranju odnosa između Jakova Jakšića i Općine Bilice

[bookmark: _Hlk105675589]Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice Krešimiru Ćaleti – Caru koji pojašnjava da je obitelj Jakšić darovala Općini Bilice oko 850 m2 za pristupni put te pojašnjava da su parcelizirali put u punoj širini sa nogostupom, ali ne mogu dobiti građevinsku dozvolu dok ne riješe pristupni put za svoju parcelu te će ih se Sporazumom osloboditi plaćanja komunalnog doprinosa zbog darovanja poprilično velike površine Općini Bilice . 
Predsjednik općinskog vijeća Općine Bilice, gospodin Neven Mikulandra otvara raspravu.
Vijećnik gospodin Ive Ćaleta – Car predlaže da se donese Odluka kojom bi se osobe koje daruju Općini zemljište iznad 500 m2 u svrhu izrade pristupnog puta oslobodile plaćanja komunalnog doprinosa. Predsjednik Općinskog vijeća, gospodin Neven Mikulandra predlaže da se Odluka donese samo ukoliko se time spaja više zemljišta ili se pristupni put spaja s drugim javnim putem. 
[bookmark: _Hlk105676308]Kako se za raspravu nitko više nije javio predsjednik općinskog vijeća Općine Bilice daje Prijedlog Zaključka o davanju suglasnosti općinskom načelniku za potpisivanje Sporazuma o reguliranju odnosa između Jakova Jakšića i Općine Bilice na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik općinskog vijeća Općine Bilice, gospodin Neven Mikulandra utvrđuje da je Zaključak o davanju suglasnosti općinskom načelniku za potpisivanje Sporazuma o reguliranju odnosa između Jakova Jakšića i Općine Bilice prihvaćena sa 9 glasova ZA.
Zaključak o davanju suglasnosti općinskom načelniku za potpisivanje Sporazuma o reguliranju odnosa između Jakova Jakšića i Općine Bilice prilaže se ovom zapisniku i čini njegov sastavni dio.

Točka 10.
Prijedlog Rješenja o imenovanju povjerenstva za određivanje zona smirenog prometa na području Općine Bilice

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice Krešimiru Ćaleti – Caru koji pojašnjava da je potrebno imenovati članove povjerenstva za određivanje zona smirenog prometa na području Općine Bilice te moli vijećnike da iznesu prijedloge za članove te izaberu predsjednika.
Vijećnici predlažu:
1. Ivica Ćaleta, predsjednik 
2. Ive Ćaleta – Car, član
3. Stipe Silov, član
4. Anita Jakšić, član i 
5. Siniša Dragutin član.
Kako drugih prijedloga nije bilo predsjednik općinskog vijeća Općine Bilice gospodin Neven Mikulandra daje Prijedlog Rješenja o imenovanju povjerenstva za određivanje zona smirenog prometa na području Općine Bilice na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Rješenje o imenovanju povjerenstva za određivanje zona smirenog prometa na području Općine Bilice prihvaćeno sa 9 glasova ZA.
Rješenje o imenovanju povjerenstva za određivanje zona smirenog prometa na području Općine Bilice prilaže se ovom zapisniku i čini njegov sastavni dio. 

Točka 11.
Prijedlog Zaključka o odobrenju novčane pomoći Vinku Slavici

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice Krešimiru Ćaleti – Caru koji pojašnjava da je naknadno pristigao zahtjev gospodina Vinka Slavice kojem je potrebna novčana pomoć zbog ovrhe od 1.800,00 kn za naknadu za uređenje voda. Također postoji dugovanje za komunalnu naknadu prema Općini Bilice u iznosu od 1.425,00 kn. Pročelnik Jedinstvenog upravnog odjela, predlaže da se donese Zaključak kojim će se odobriti novčana pomoć za naplatu ovrhe kao i oslobađanje plaćanja postojećeg duga za komunalnu naknadu Općini Bilice zbog teškog materijalnog i financijskog stanja. 
	Predsjednik Općinskog vijeća Općine Bilice, gospodin Neven Mikulandra otvara raspravu. 
	Vijećnika gospodina Marija Mikulandru zanima hoće li Općina Bilice platiti dugovanje u njegovo ime ili će mu se uplatiti sredstva na račun?
	Antonija Erceg, viši stručni suradnik za proračun, financije i računovodstvo Općine Bilice predlaže da se gospodinu Vinku Slavici isplate sredstva na račun ili u gotovini te da on time podmiri svoje dugovanje.
[bookmark: _Hlk105998613]Kako se za raspravu nitko više nije javio predsjednik općinskog vijeća Općine Bilice daje Prijedlog Zaključka o odobrenju novčane pomoći Vinku Slavici na glasovanje i utvrđuje: 9 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice, gospodin Neven Mikulandra utvrđuje da je Zaključak o odobrenju novčane pomoći Vinku Slavici prihvaćen sa 9 glasova ZA.
Zaključak o odobrenju novčane pomoći Vinku Slavici prilaže se ovom zapisniku i čini njegov sastavni dio.
	
	U 10:24 minute predsjednik Općinskog vijeća Općine Bilice, gospodin Neven Mikulandra zahvaljuje svim prisutnima te zaključuje sjednicu. 



Zapisnik vodila:                                  					PREDSJEDNIK
Dajana Goreta                          					           Neven Mikulandra

	








	





